|  |  |
| --- | --- |
|  |  **MAT Á ÁHRIFUM LAGASETNINGAR\*** *– sbr. samþykkt ríkisstjórnar frá 10. mars 2017***\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** |  Mat á áhrifum frumvarps til breytinga á lögum um opinber innkaup nr. 120/2016 FJR24020074  |
| **Ráðuneyti**  |  Fjármála- og efnahagsráðuneyti |
| **Stig mats** | [ ]  Frummat, sbr. 1. gr.[x]  Endanlegt mat, sbr. 10. gr.  |
| **Dags.** |  11.3.2024 |

|  |
| --- |
| 1. **Greining og mat á fjárhagslegum áhrifaþáttum fyrir ríkið**
 |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**

Með lagabreytingum sem lagðar eru til í frumvarpinu er stefnt að því að tryggja að regluverk opinberra innkaupa styðji við stefnu hins opinbera í málaflokknum ásamt því að tryggja að ekki myndist ósamræmi milli EES-réttar og innlendra reglna við túlkun þeirra. Talið er nauðsynlegt að ráðast í endurskoðun á tilteknum ákvæðum laganna til að þau nái tilætluðum markmiðum og verði markvissari í framkvæmd. Ef ekkert verður aðhafst gæti skapast ósamræmi milli innlendra regla og EES-réttar og dregið úr sveigjanleika sem lögunum var ætlað að tryggja.Ekki er áætlað að þær breytingar sem áætlaðar eru lögunum leiði til heildarútgjaldaaukningar fyrir ríkissjóð. 1. **Aðrir áhrifaþættir varðandi ríkisfjármál**
2. Rekstrarform ríkisstarfsemi

Talin er þörf á að auka sveigjanleika þess stofnanafyrirkomulags sem mælt er fyrir um í núgildandi lögum. Unnið hefur verið að því að greina tækifæri til aukinnar skilvirkni í stofnaskipulagi á vegum fjármála- og efnahagsráðuneytisins, m.a. með það að markmiði að styðja betur við umbætur í ríkisrekstri. Niðurstaða þeirrar greiningar er að talsverð samlegðaráhrif séu í bættri stýringu og framsetningu greininga og gagna til að tryggja hagkvæmari rekstur stofnana með nýjum aðferðum og nýrri tækni. Ríkiskaup hafa verið starfrækt sem miðlæg innkaupastofnun fyrir ríkið frá árinu 1949. Hlutverk stofnunarinnar er að bjóða út innkaup fyrir ríkisaðila og halda úti rammasamningum. Þá bjóða Ríkiskaup þjónustu sína gagnvart sveitarfélögum og félögum í eigu ríkisins auk þess að sjá um eignasölu fyrir ríkið og umsýslu vöruinnkaupa fyrir Vegagerðina. Hjá stofnuninni starfa 24 starfsmenn og er rekstur hennar fjármagnaður bæði með framlögum úr ríkissjóði og með sértekjum. Um er að ræða litla einingu sem skortir slagkraft í stærri verkefni og áskoranir. Talið er nauðsynlegt að ráðast í breytingar á stofnanafyrirkomulagi laganna og gera það markvissara og sveigjanlegra í framkvæmd og að tryggja að til staðar sé öflugri þekkingarstofnun sem styður við hagkvæman ríkisrekstur og hafi aukna burði til að mæta stafrænni umbreytingu og gagnavinnslu. Á grundvelli heimilda sem er að finna í frumvarpi þessu er áformað að færa verkefni Ríkiskaupa til Fjársýslu ríkisins sem er þjónustu- og þekkingarstofnun á sviði opinberra fjármála. Fjársýslan veitir ríkisaðilum fjölbreytta þjónustu og ráðgjöf á sviði fjármála og mannauðsmála. Þar má til dæmis nefna bókhald, uppgjör, innheimtu, greiðslustýringu og launaafgreiðslu auk ráðgjafar á sviði mannauðsmála. Fjársýslan rekur og þróar miðlæg fjárhags- og mannauðskerfi ríkisins. Áhersla er á sjálfvirknivæðingu og einföldun ferla ásamt úrvinnslu og framsetningu gagna. Hjá Fjársýslunni starfa í dag um 85 starfsmenn og er stofnunin rekin með framlagi úr ríkissjóði. Sameining verkefna Ríkiskaup við Fjársýslu ríkisins mun styðja við núverandi hlutverk Ríkiskaupa en innkaup ríkisaðila eru um 200 ma.kr. á ári. Forsenda þess að þau séu hagkvæm og skilvirk er að þau séu byggð á þekkingu og nýti tækni, gagnagreiningu og eftirfylgni með samningum til að tryggja árangur og góða þjónustu. Fjársýslan býr nú þegar yfir gögnum, innviðum og þekkingu til að bæta innkaup ríkisins enn frekar og talsverð tækifæru eru til staðar til að nýta núverandi kerfi til að auka sýnileika og aga á útgjöldum stofnana á sviði innkaupa. Hjá flestum ríkisaðilum eru almenn innkaup á ábyrgð fjármálasviðs viðkomandi stofnunar og eru þessi aðilar nú þegar í virku þjónustusambandi við Fjársýsluna. Með sameiningu innkaupaverkefna og annarrar fjármálaumsýslu skapast tækifæri til bættrar þjónustu, fræðslu og upplýsingagjafar. Markmiðið með þessari breytingu er að til verði öflugur þjónustumiðaður kjarni með áherslu á gagnadrifna ákvörðunartöku, skýra ferla og virka upplýsingagjöf.Ekki er gert ráð fyrir heildarútgjaldaaukningu þó tilfærslur gætu átt sér stað. 1. Opinber innkaup og útboð

Um er ræða afmarkaða endurskoðun á tilteknum ákvæðum sem gilda á sviði opinberra innkaupa. Ekki er stefnt að verulegum breytingum á núverandi skyldum og kvöðum sem gilda um opinbera aðila samkvæmt núverandi ramma. Fyrst og fremst er um að ræða endurskoðun á tilteknum ákvæðum til að tryggja samræmda túlkun við EES-rétt og til að þau nái tilætluðum markmiðum. Einnig verður ráðist í frekari skýringar á einstökum ákvæðum þar sem þörf er á til aukinnar hagræðingarinnar fyrir alla kaupendur sem og bjóðendur.  |
| 1. **Samræmi við útgjaldaramma og fimm ára fjármálaætlun – fjármögnun**
 |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:**

Fjárhagsleg áhrif eru óveruleg og því hefur ekki verið gert sérstaklega ráð fyrir þeim í núverandi eða komandi fjárlögum í undirbúningi fjárhagsmatsins.1. **Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?**

Mögulegt er að breytingar á sem varða breytingar á stofnanaþætti laganna muni fela í sér tilfærslu á fjármunum innan útgjaldaramma.1. **Tengist einhver ný eða aukin tekjuöflun verkefninu?**

Á ekki við. |
| 1. **Efnahagsáhrif – áhrif á atvinnulíf, vinnumarkað og samkeppni**
 |
| 1. **Hagræn áhrif á heildareftirspurn og einstaka markaði – hagstjórnarsjónarmið**
2. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**

Fyrirhugaðar breytingar munu ekki auka reglubyrði umfram núgildandi lög. Með breytingunum er fyrirhugað að draga úr gildi séríslenskra regla á þessu sviði. 1. **Samkeppnisskilyrði**

Eitt af kjarnamarkmiðum laga um opinber innkaup er að stuðla að hagkvæmni í opinberum rekstri með virkri samkeppni og tryggja jafnræði fyrirtækja. Regluverkið eykur samkeppni á markaði meðal annars með því að veita íslenskum fyrirtækjum sömu réttindi og öðrum erlendum fyrirtækjum innan EES að taka þátt í útboðum hvers ríkis innan EES.Fyrirhugaðar breytingar munu ekki draga úr samkeppnisskilyrðum. |
| 1. **Önnur áhrif**
 |
| 1. **Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011**

Ekki er gert ráð fyrir að breytingar hafi áhrif á fjárhag sveitarfélaga.1. **Áhrif á frelsi til að veita þjónustu (með eða án staðfestu á Íslandi)**

Ekki er gert ráð fyrir að ofangreint eigi við þær breytingar sem stefnt er að. 1. **Áhrif á tæknilegar reglur um vöru og fjarþjónustu, sbr. lög nr. 57/2000**

Ekki er gert ráð fyrir að ofangreint eigi við þær breytingar sem stefnt er að. |
| 1. **Niðurstaða mats – með vísun í fylgiskjöl ef við á**
 |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**

Fyrirhuguðum breytingum er ætlað að tryggja að ekki verði ósamræmi við túlkun og framkvæmd innlendra reglna við EES rétt, en slíkt ósamræmi gæti skapað óþarfa kostnað fyrir ríkissjóð. Jafnframt er stefnt að því að auka sveigjanleika stofnana og þeirra viðfangsefna sem þær sinna ásamt framkvæmd þeirra þannig að regluverkið hamli ekki um of þeim áherslubreytingum sem nauðsynlegar eru hverju sinni til að styðja við áherslur í málaflokknum og ná fram aukinni skilvirkni á þessu sviði. Með breytingum á stofnanaþætti laganna er einnig stefnt að skapa betri grunn svo hægt verði að ná fram auknum umbætum og árangri í ríkisrekstrinum með sambærilegum hætti og gert hefur verið með álíka stofnanir á Norðurlöndunum. Verði frumvarpið að lögum mun það að öðru leyti hafa óveruleg áhrif á ríkissjóð. 1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á.**

Á ekki við**.**1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat**) Á ekki við.
 |
| 1. **Til útfyllingar vegna endanlegs mats – breytingar frá frummati**
 |
| 1. **Voru áform um lagasetninguna ásamt frummati á áhrifum kynnt fyrir FJR?**

Já. 1. **Eru helstu efnisatriði frumvarpsins óbreytt/lítið breytt frá þeim tíma?**

Já.  |